Sonnerup Skov – Strandguide.dk
Stranden ligger bag skoven mellem Lumsås og Klint ved foden af Sjællands Odde. Stranden er overvejende stenstrand, men der er også steder med sand (skifter en del fra år til år). Området udfor skoven tættest på strandengen er det bedste. Der er også mulighed for naturisme, både ved Ebbeløkke og Klint, de ligger på hver side af Sonnerup skov, som for øvrigt er det sted i DK, hvor det regner mindst, ;-).
Parkering er et stykke vej fra stranden. Den nærmeste P-plads er for enden af Skovløbervej i Klint. En lidt større parkeringsplads ligger på Sonnerupvej (lille sidevej til Oddenvej mellem Nyrup og Lumsås). Fra den sidst nævnte P-plads skal man gå gennem skoven (1-2 km) – følg fx ”Hovedvejen”. Naturstyrelsen (www.naturstyrelsen.dk) har en udmærket folder om Sonnerup Skov på sin hjemmeside (på dansk og også en tysk version).
«Næste indlæg Solbakken Naturistcamping
Amager Strandpark Forrige indlæg»